kardosdrur/scandi-wiki huggingface dataset:
Metal Blade Records

Metal Blade Records er et uafhængigt pladeselskab, som blev grundlagt i 1981 af Brian Slagel. De har kontorer i USA, Tyskland og Japan. Deres distributør i USA er Sony BMG Music Entertainment / RED Distribution.

Bland Metal Blade kunstnere, som har været på Billboard Top 200 er As I Lay Dying, The Black Dahlia Murder, Cannibal Corpse, Fates Warning (det første Metal Blade band som opnåede dette), GWAR, Slayer og Unearth. Det eneste Metal Blade band som har modtaget guld eller platin var Goo Goo Dolls.

Kunstnere

Nuværende bands
Shai Hulud
Six Feet Under
The Absence
This Never Happens
Amon Amarth
Ancient
John Arch
Armored Saint
As I Lay Dying
Behold... The Arctopus
Beyond the Embrace
The Black Dahlia Murder
Cannibal Corpse
Cellador
Forever In Terror
Goatwhore
I Killed the Prom Queen
Into the Moat
Bolt Thrower
3
Job for a Cowboy
King Diamond
Whitechapel (Band) 
The Ocean Collective
Primordial
Unearth
Vader
Tourniquet
Fates Warning
Jacob's Dream
Neal Morse
Mortification
Ed Gein
Lizzy Borden
From a Second Story Window
Falconer
Daysend
Machinemade GodIn The Flesh
Psyopus
Evergreen Terrace
Chimaira
Between The Buried And Me

Tidligere bands
Cirith Ungol (band)
Betsy
Bitch
Omen
Cradle of Filth
Slayer
Epidemic
Galactic Cowboys
Goo Goo Dolls
GWAR
Lamb of God
Skrew
Spock's Beard
Immolation
King's X
Symphony X
Mercyful Fate
Little Caesar
Winter Solstice

Eksterne henvisninger
 Amerikansk webside
 Tysk hjemmeside
 Japansk webside
 Interview med Metal Blade's Brian Slagel

Etableret i 1981
Pladeselskaber fra USA
Samurai Deeper Kyo

er en manga skrevet og illustreret af Akimine Kamijyo og udgivet i Danmark af Carlsens manga (tidligere af Mangismo). Der er 38 bind i serien, der handler om den berygtede Kyo, som lever i Kyoshiros krop, når han bliver udsat for fare, tager Kyo over. Det viser sig, at Kyoshiro har lukket Kyo inde, for at han ikke skal gøre skade. Men så møder de dusørjægeren Yuya Shina og historien begynder.

Plot
Yuya viser sig at have haft en storebror, og hun er nu på vej ud for at dræbe ham, der dræbte hendes bror, som omtales "manden med aret", som er en mand med et ar formet som et kors på ryggen. Yuya vil gerne have dusøren på Kyos hoved, men det er ikke så let, for Kyo er meget stærk, og Yuya har kun en pistol.
De møder Benitora (Hidetada Tokugawa), som for sjov skyld slutter sig til dem. Han synes, det er spændende at kæmpe sammen med Kyo, og han bliver også hurtigt forelsket i Yuya.

I et tehus møder kyo Yukimura Sanda, Yukimura er i fuld gang med "et eller andet" med en pige, mens nogle mænd i tehuset snakker om, hvem der er den stærkeste samurai. Yukimura (der går under et dæknavn) siger, at Yukimura Sanada er den stærkeste, Kyo siger selvfølgelig "dæmon øje Kyo". Yukimura driller Kyo, og Kyo trækker sit sværd, men til Kyos store overraskelse standser Yukimura ham. De mødes flere gange med Yukimura igen, nogle gange kæmper de side om side, andre gange ikke. Yukimura er lumsk.

Kyo havde engang "fire himmelske krigere", som kæmpede sammen med ham, og skæbnen skal føre dem sammen igen. Kyo vil finde sin gamle krop, men den er ikke let at få fat i, især ikke da Mibu får fat i den.

Efter at have mødt Yuya Shina og Yukimura Sanada tager kyo af sted sammen med dem og møder en del nye venner på sin rejse efter sin egen krop. Specielt Benitora, Botenmaru, Sasuke, Akira, Hotaru bliver senere hen i serien et meget godt føjeskab sammen med kyo og Yuya Shina, hvor Yuya Shina er limen der holder alle sammen. Kyoshiro dukker nu og da op, men kyo er hovedsageligt hovedpersonen. Alle i gruppen har hver deres grund til at følge kyo:
Yuya Shina gør det fordi hun leder efter manden med arret på ryggen, som slog hendes bror ihjel, da hun var lille.
Yukimura gør det, fordi han vil til magten, og have Ieyasu tokugawa af tronen som shogun.
Benitora(søn af Ieyasu Togugawa) gør det af fri vilje, og fordi han ikke har noget at foretage sig, men samtidig fordi hans venner betyder meget for ham.
Sasuke gør det for at finde den røde konge og gøre det af med ham, fordi kongen brugte skovboerne som skrald. Den anden grund er, fordi han lovede sin barndomsven, Kotaro, at han ville fuldfører sit løfte til ham.
Mission: Impossible II

Mission: Impossible 2 er en selvstændig fortsætter til etteren, hvor kun enkelte personer går igen. Agent Ethan Hunt (Tom Cruise) skal nu forhindre en tidligere medagent, Sean Ambrose (Dougray Scott), i at udslippe en massedræbende sygdom, som har til formål at skaffe ham en masse penge i form af salg af kuren. Til denne mission danner Tom Cruise en gruppe bestående af den professionelle tyv Nyah Hall (Thandie Newton), den tidligere partner Luther Stickell (Ving Rhames) og helikopterpiloten Billy Baird (John Polson). Filmen er også med Anthony Hopkins, der har en lille rolle som Hunt's projektleder/overordnede.

Eksterne Henvisninger 

Amerikanske film fra 2000
Actionfilm fra USA
Engelsksprogede film
Mission: Impossible
Niels Wamberg

Niels Wamberg (født 28. juni 1938 på Frederiksberg) er en dansk arkitekt.

Niels Wamberg er uddannet arkitekt på Kunstakademiets arkitektskole. Som medarbejder hos arkitekterne Halldor Gunnløgsson og Jørn Nielsen, København, har han bl.a. tegnet Fiskeri- og Søfartsmuseet i Esbjerg og Uglegårdsskolen i Solrød, og senere hos arkitekt Sir Denys Lasdun, London, tegnet Royal National Theatre. Han har været gæsteprofessor på Ball State University, Indiana, USA, og modtaget diplom fra New York Film Academy, New York City, USA.

Han har produceret og instrueret flere dokumentar- og novellefilm, bl.a. En trekant med 4 hjørner, I Kina bor kineserne, Buddha og Thai, Chomp of the Apple, La 2, Trębacz, La Misa, ¿Qué tal una taza de Café?, Gola Gola, Rosso, Bianco e Verde, 64 år og 63 dage, 4 dage i Dubai, Made in Meu (i samarbejde med Yasna Singh), 2809 Bilaspur, Saúda o vinho porto, Knud Erik, Det store skrud (i samarbejde med Jytte Abildstrøm), The Wild Hogs, The infinite memory (Sony Award for best Nordic film 2010), Fra Gav til Vov, Ha Long – Mekong, Valencia, Looking at ... (Nomineret til 60sec.org's 1. pris, 2013), Ballons, Flamenco, Salsa, Cigarer og Salsa, 毛泽东和一千九百萬 Mao og de 19 millioner, الشعب العماني Omanerne, Tørklædet, Singapore, Chomp of the New Apple, 안녕, 서울 Hallo Seoul, أبوظبي Abu Dhabi, Ansigter i Jordan, Juste avant ... ,Værsgo' at ta' plads, What are we doing here?, Fra Antoni til Mies, Klokkeren, Kuplen og Grønt og musestille.

Har i samarbejde med Tia Hóka skrevet og produceret flere radiohørespil og interviews for Radio Jazz København og er redaktører på Radio Jazz Bladet.

Niels Wamberg har eller har haft flere tillidsposter: Sekretær i Danske Arkitekters Landsforbund/Akademisk Arkitektforening, sekretariatschef i Dansk Presseforbund, radiovært og bestyrelsesmedlem i Radio Jazz, medlem af Danmarks Film Akademi og formand for og Æresmedlem af Kunstnerforeningen af 18. november.

Noter 

Arkitekter fra Danmark
Personer fra Frederiksberg
Modernistiske arkitekter
Danskere i 1900-tallet
Foreningsformænd fra Danmark
John Stampe

John Stampe Møller (født 16. februar 1957 i Aaby, død 29. juli 2012 i Højbjerg) var en dansk fodboldspiller og træner. Som spiller startede han i Åbyhøj IF, men skiftede i 1977 til AGF, hvor han spillede på 1. holdet indtil 17. november 1991. Han spillede i alt 444 førsteholdskampe for klubben, og han har spillet en enkelt A-landskamp for Danmark. Fra februar 2001 til april 2002 var han træner for AGF i 44 officielle kampe.

Siden starten af 2007 var han hjælpetræner for Brabrand IF's 2. divisionshold.

John Stampe var uddannet som shippingman.

Karriere 

AGF spillede i 1980'erne – som mange andre hold – med en libero i forsvaret. Denne plads udfyldte John Stampe i det meste af sin karriere. Han havde en særlig evne til at placere sig rigtigt, når modstanderne angreb og samtidig en fremragende teknik, som kompenserede for hans manglende hurtighed. På baggrund af sin placering på banen og en evne til at opildne sine holdkammerater, var han fra 1986 fast anfører for holdet.
 
For at markere hans betydning for klubben kårede Aarhus Stiftstidende i pausen under AGFs sidste kamp i efterårssæsonen 2009 mandag 7. december på NRGi Park John Stampe som alle tiders bedste AGF-forsvarsspiller.

Som årsag til, at John Stampe kun opnåede en enkelt landskamp angives ofte, at Morten Olsen, der spillede samme plads i forsvaret, var blandt de bedste liberoer i verden i 1980'erne.

John Stampe døde af kræft. John Stampe blev begravet nogle dage senere fra Åbyhøj Kirke. Udover den nærmeste familie deltog også en del nuværende og tidligere AGF profiler som f.eks Stig Tøfting, Steffen Rasmussen, Flemming Povlsen, Lars Windfeld, Marc Rieper, Martin Jørgensen, Brian Steen Nielsen og Claus Thomsen i begravelsen.

I 2017 blev pladsen foran Ceres Park & Arena for enden af Stadion Allé døbt John Stampes Plads til minde om Stampe.

Referencer

Eksterne henvisninger 
 
 

Fodboldspillere fra Danmark
Fodboldspillere fra AGF
Fodboldtrænere for AGF
Fodboldlandsholdsspillere fra Danmark
Personer døde af kræft
Chiffonkage

Chiffonkagen er en meget let og luftig kage med planteolie, æg, sukker, hvedemel, bagepulver og smagsstoffer. I modsætning til smør, der er det traditionelle fedtstof i kager, er det svært at piske luft ind i olie, så chiffonkagen opnår sin luftige tekstur ved at man pisker æggehviderne til skum og vender dette skum i dejen. Det store indhold af olie og æg gør kagen meget fugtig, og eftersom olien ikke størkner, når den er kold, bliver kagen ikke så hård eller tør som en smørbaseret kage ville. Chiffonkagen er derfor velegnet til at fylde eller overtrække med kolde, evt. frosne, ingredienser, såsom kagecreme eller is. Olien gør at chiffonkager også har et lavere indhold af mættede fedtsyrer end smørbaserede kager. Fravalget af smør giver imidlertid også mindre smag i kagen, så den serveres ofte med chokolade, frugt eller sauce.

Chiffonkagen blev opfundet i 1927 af den tidligere forsikringssælger Harry Baker, som i Californien havde etableret sig som bager. Han leverede chiffonkager til restauranten Brown Derby og solgte i 1948 opskriften til Betty Crocker.

Eksterne henvisninger 
 When Harry Met Betty – en artikel om Harry Baker og chiffonkagen 

Desserter
Confession

Confession er det andet album fra nu-metalbandet Ill Niño som blev udgivet i 2003. Det er deres bedstsælgende album til dato med over 500.000 oplag solgt (guld status) i USA. Sangene nummer 15, 16 og 17 er kun indkluderet på specielle versioner.

Numre 
 "Te Amo...I Hate You" – 3:33
 "How Can I Live" – 3:17
 "Two (Vaya Con Dios)" – 3:23
 "Unframed" – 3:23
 "Cleansing" – 3:45
 "This Time's for Real" – 3:27
 "Lifeless...Life..." – 2:47
 "Numb" – 4:06
 "Have You Ever Felt?" – 3:18
 "When It Cuts" – 2:48
 "Letting Go" – 3:18
 "All the Right Words" – 4:08
 "Re-Birth" – 2:54
 "How Can I Live" (Spansk Version) – 3:11
 "How Can I Live" – (Single Mix) 2:57
 "I'll Find a Way" – 3:59
 "Someone Or Something" – 3:06

Musikere 
 Cristian Machado – Vokal
 Dave Chavarri – Trommer
 Laz Piña – Bas
 Jardel Paisante – Guitar
 Marc Rizzo – Guitar (på nummer 2, 4, 6-8, 10-15)
 Ahrue Luster – Guitar (på nummer 1, 5, 9, 16 og 17)
 Danny Couto – Perkussion
 Omar Clavijo – 'Programmering, turntable, keyboard

Metalalbum
Landsdel Hovedstaden

Landsdel Hovedstaden er i forbindelse med folketingsvalg betegnelsen for den ene af landets tre landsdele. Den omfatter Københavns Storkreds, Københavns Omegns Storkreds, Nordsjællands Storkreds og Bornholms Storkreds med til sammen 1.680.271 indbyggere (2010). 

Ved folketingsvalget 2007 var antallet af vælgere 1.187.473. Her valgtes 38 kredsmandater og 11 tillægsmandater. Ved næste valg justeres antallet af kredsmandater til 39.

Referencer

Politiske valg
Landsdel Sjælland-Syddanmark

Landsdel Sjælland-Syddanmark er i forbindelse med folketingsvalg betegnelsen for en af tre landsdele. Den omfatter Sjællands Storkreds, Sydjyllands Storkreds og Fyns Storkreds med i alt 2.020.841 indbyggere (2010), hvilket gør den til den største af landsdelene. 

Ved folketingsvalget 2007 var antallet af vælgere i landsdelen 1.491.955. De valgte 51 kredsmandater og 15 tillægsmandater. Ved næste valg justeres antallet af kredsmandater til 50, mens der skal vælges 16 tillægsmandater.

Referencer

Politiske valg
Landsdel Midtjylland-Nordjylland

Landsdel Midtjylland-Nordjylland er i forbindelse med folketingsvalg betegnelsen for en af tre landsdele. Den omfatter Østjyllands Storkreds, Nordjyllands Storkreds og Vestjyllands Storkreds med i alt 1.833.626 indbyggere (2010). 

Ved folketingsvalget 2007 var antallet af vælgere i landsdelen 1.343.492. De valgte 46 kredsmandater og 14 tillægsmandater. Ved næste folketingsvalg vil den fordeling være uændret.

Referencer

Politiske valg
Paige Matthews

Paige Matthews, er en fiktiv person i den amerikanske TV-serie Heksene fra Warren Manor (Charmed) produceret af The WB Television Network (The WB).

Skuespillerinden Rose McGowan spillede Paige de sidste fem sæsoner.

Baggrund 

Paige blev født i august 1977 af Patrica Halliwell. Paige var den fjerdefødte af heksen Patrica Halliwell og den første af whitelighteren/skytsenglen Sam Wilder. Paige er dermed halvsøster til de 3 søstre: Prue, Piper og Phoebe.

Dengang var kærlighed mellem en heks og en whitelighter forbudt, og derfor gav de hende til en nonne, Søster Agnes, i en lokal kirke. Patricas sidste ønske for sit barn var, at hendes navn skulle starte med et P ligesom hendes søstre.

Babyen fik navnet Paige og blev adopteret af familien Matthews. I hendes teenage år var Paige rebelsk; hun var ude hele aftenen, festede med sine venner, pjækkede fra sine timer og svarede sine forældre igen.

En dag kom Paige og hendes adoptivforældre ud for en bilulykke. Hendes adoptivforældre døde, men reddede sig selv ved at orbe (teleportere) ud, uden at vide det. Uden at vide hvad der skete eller hvordan hun overlevede, tog hun det tungt og ændrede sit liv; hun stoppede med at drikke øl, og begyndte at være god i skolen.

Efter hun blev færdig med high school, kom hun ind i Berkley College, på grund af gode karakterer og en god stil om hendes forældres død.
Da hun blev færdig med College begyndte hun at arbejde for South Bay Social Services som hjalp de fattige, de arbejdsløse og de gamle.
Efter et par år begyndte Paige at lede efter sin biologiske familie. Hun spurgte politiet og fik at vide, at hun blev efterladt i en kirke og hvilken kirke det var.
Hun tjekkede forskellige steder og hun mente, at hun muligvis var beslægtet til Halliwell-søstrene, men hun kontaktede ikke søstrene, fordi hendes mor var død.

I 2000 begyndte Paige at tage hen til klubben "P3", som Piper Halliwell ejede, fordi Paige følte, at hun hørte til hos Halliwell-søstrene.
Et år senere, da Prue døde, følte Paige sig magisk draget hen til begravelsen. Da Paige gav Phoebe hånden og kondolerede med Prues død, fik Phoebe et syn, hvor Paige blev dræbt af dæmonen Shax, der dræbte Prue.

Eksterne henvisninger 
 

Heksene Fra Warren Manor Figurer
Rock 'n' Roll High School

Rock and Roll Highschool (1979) er en amerikansk film instrueret af Joe Dante, med bandet The Ramones i centrum. Filmen handler i korte træk om pigen Riff Randle, som forguder Ramones. Men den nye rektor vil ikke tolerere punk/rock-musik og bestemmer derfor, at der ikke må hørers rock på skolen. Det hele ender med, at alle eleverne tager til Ramones' koncert, og senere overtager The Ramones skolen med deres instrumenter.

Eksterne Henvisninger 

Amerikanske film fra 1979
High schools i USA
Ungdomsfilm fra USA
Musikfilm fra USA
Komediefilm fra USA
Engelsksprogede film
Ammianus Marcellinus

Ammianus Marcellinus (født ca. 325 f.Kr. - død efter 391) var en romersk historiker fra senantikken.

Biografi 
Han blev født mellem 325 og 330 i Antiokia, hvis han var den Marcellinus, der fik brev fra en Libanius. Hans dødsår er ukendt, men han må have levet i 391, da han skrev, at Aurelius Victor var præfekt det år. De dele af hans værk, der har overlevet, dækker årene 353‑378 og kaldes Res Gestae.
 
Han var soldat og græker, og han fortæller, at han blev hvervet til elitestyrken protectores domestici. Han må være af ædel byrd. Han indledte sin militærkarriere meget ung, da Constantius II var kejser i øst, og han tjente i begyndelsen under den romerske general Ursicinus, der var statholder i Nisibis i Mesopotamien og magister militiae.

Ammianus mødte Ursicinus, der blev kaldt til Italien for at nedkæmpe den galliske tronprætendent Silvanus. Ammianus fulgte med ham til østen og undslap kun med nød og næppe, da sassaniderne under Shapur II indtog Amida (Diyarbakır). Ammianus røg formodentlig med ud, da Ursinicus mistede sit embede, men genvandt det, da Julian den Frafaldne efterfulgte Konstantius. Han fulgte den nye kejser med stor entusiasme på hans felttog mod alemannerne og siden mod sassaniderne. Da Julian blev dræbt, fulgte han den nye kejser Jovian på tilbagetoget til Antiokia, hvor han slog sig ned i hvert fald til 371.

Værk 
I 380’erne boede Ammianus i Rom, hvor han skrev sit historiske værk som en fortsættelse af Tacitus'. Han skrev (Res Gestae Libri XXXI) på latin i 31 bøger, hvoraf de første 13 er gået tabt; resten dækker tiden fra 353 til 378 (slaget ved Adrianopel), som han betragtede som vendepunktet for Romerriget. Det er hovedkilden til tidens begivenheder; det er som altid nødvendigt at tage forfatterens politiske og religiøse hensigter i betragtning. Et vigtigt tema er en sammenligning mellem Julian og Konstantius III. Den falder altid ud til Julians fordel.

Ammianus giver et meget værdifuldt indblik i de sociale og økonomiske problemer, der prægede perioden. I hans øjne skyldes imperiets fald overbeskatning og forarmelse af middelklassen. Det var grunden til nederlaget til goterne og ødelæggelsen af hærens moral. Hans holdning til den ikke-romerske del af befolkningen i imperiet er langt mere åben end forgængerne Livius og Tacitus, og hans beskrivelse af de lande, han besøgte, er yderst informativ.

Litteratur 
 Dansk oversættelse: Femogtyve Aar af Roms Historie i det fjerde Aarh. e. Kr., 1-2. Oversat af V. Ullmann 1880
 Latinsk tekst med engelsk oversættelse (J.C. Rolfe) i the Loeb Classical Library, 1935.
 Barnes, Timothy D. Ammianus Marcellinus and the Representation of Historical Reality (Cornell Studies in Classical Philology). Ithaca, NY: Cornell University Press, 1998 (hard-cover, ).
 Matthews, J. (1989) The Roman Empire of Ammianus. Johns Hopkins University Press, 1989.
 Syme, R. "Zeitkritik und Geschichtsbild in Werk Ammianus," JRS 58, Parts 1 & 2 (1968) 215–218.

Referencer

Eksterne henvisninger 

 Ammianus Marcellinus on-line project 
 Ammianus Marcellinus' works på latin: the Latin Library

Tjek fødsels- og dødsår
Historikere fra Romerriget
Licence Renewed

Licence Renewed ('Licens fornyet') er en britisk roman fra 1981 af John Gardner. Romanen er hans første af seksten i serien om den hemmelige agent James Bond, der blev skabt af Ian Fleming.

Romanen opdaterer Bond og hans allierede til 1980'erne uden dog at gøre dem ældre. Et par nyheder er Bonds nye bil, Saab 900, og Q-medarbejderen Ann Reilly, kaldet Q'ute.

Det var egentlig tanke at kalde romanen Meltdown efter terroraktionen i den. Glidrose Productions, nu Ian Fleming Publications, der ejer rettighederne til James Bond-historierne, foretrak imidlertid Licence Renewed. Denne titel har praktisk taget intet at gøre med bogens indhold, men den signaliserer en ny start for James Bond.

Plot 
Atomfysikeren Dr. Anton Murik, med den tvivlsomme titel Laird of Murcaldy, allierer sig med terroristen Franco. Bond infiltrerer Muriks slot og opdager deres planer: seks atomkraftværker skal erobres og vil blive ødelagt med en katastrofe til følge, hvis ikke en enorm løsesum udbetales. Bond må slippe væk og slå alarm, men det er nemmere sagt end gjort, for Murik og hans folk kommer bestandigt på tværs.

James Bond-bøger
Gallia Narbonensis

Gallia Narbonensis var en romersk provins i det moderne Provence, Frankrig. Den grænsede op til Italia, og den vigtige landvej mellem Rom og den iberiske halvø gik igennem den. Provinsen var derfor i de første århundreder f.v.t. en romersk bufferzone mod de fjendtlige stammer i andre dele af Gallien og Italien. Provinsen var også et knudepunkt for den lukrative handel på Rhône, hvor gods mellem Gallien og handelscenteret Massilia blev fragtet.

Området blev en provins i 121 f.v.t., først under navnet Gallia Transalpina. I begyndelsen kaldte romerne den desuden ofte Provincia Nostra («vor provins», eftersom resten af Gallien på det tidspunkt stort set var kontrolleret af keltere. Dette navn er siden blevet forvansket til Provence. Navnet Narbonensis kommer fra kolonien Narbo Martius (det moderne Narbonne), som blev grundlagt i 118 f.v.t. ved kysten.

Byer og territorier i Romerriget
Gallien
Sean Kinney

Sean Howard Kinney (født 27. maj 1966) er en amerikansk trommeslager i Alice in Chains.

Eksterne henvisninger 

Trommeslagere fra USA
Hellebækgård

Hellebækgaard nævnes første gang i 1576, som en bondegård under kronen og blev senere et gods. Gården ligger i Hellebæk Sogn i Helsingør Kommune. Hovedbygningen er opført i 1747-1748 ved Philip de Lange

Gården var i 1900 på 28 tønder hartkorn, 737 tønder land, deraf 513 ager og eng, 198 skov og 26 byggegrunde og have.

Hellebækgård, der siden 1768 havde været i den tyske slægt Schimmelmanns eje, overgik i 1949 til den danske stat i henhold til Lov nr. 132 af 30. marts 1946 om konfiskation af tysk og japansk ejendom.

Industrihistorie
Kronen ejede i 1500-tallet et skovområde med et stort antal søer og moser, der havde udløb i Hellebækken. Fra Frederik  2.s tid udnyttedes vandresurserne til en vanddreven melmølle, og fra ca. 1600 var byen hjemsted for en omfattende våbenindustri, oprindelig i form af kanonstøberi, senere som geværfabrik under navnet Hammermøllen.

Fabrikken blev  udbygget i fabrikant Stephen Hansens tid (1701-70), og der opførtes bl.a. arbejderboliger i Bøssemagergade. Herefter købte staten Hammermøllen, men allerede i 1768 overtog H.C. Schimmelmann geværfabrikken, og den forblev i hans families eje indtil nedlæggelsen i 1870. I 1873 byggedes en klædefabrik, der som geværfabrikken tidligere var den største virksomhed i byen indtil lukningen i 1977. Hammermøllen blev siden rekonstrueret og gjort tilgængelig for publikum i 1982.

Fredning
Hellebæksgårds bygninger blev fredet i 1918. Det omgivende landskab og skove, i alt 806 ha., blev naturfredet 1974. 

Hellebækgård blev konfiskeret af staten efter 2. Verdenskrig, og umiddelbart efter foreslog Danmarks Naturfredningsforening at landskabet blev fredet, først og fremmest for at bevare landskabet og sikre det mod bebyggelse samt give folk bedre adgangsmuligheder til stedet.

Fredningsnævnet mente, at arealerne på grund af deres sjældent smukke beliggenhed ud mod Øresund har haft en meget stor folkelig betydning. De udgør en af de få oaser, der endnu er bevaret på strækningen mellem Helsingør og Hundested.

Ejere af Hellebækgård 

 (1576-1588) Frederik 2.
 (1588-1648) Christian 4.
 (1648-1670) Frederik 3.
 (1670-1699) Christian 5.
 (1699-1730) Frederik 4.
 (1730-1743) Christian 6.
 (1743-1765) Stephan Hansen
 (1765-1766) Frederik 5.
 (1766-1768) Christian 7. 
 (1768-1791) Heinrich Carl von Schimmelmann
 (1791-1835) Ernst Heinrich von Schimmelmann
 (1835-1900) Slægten von Schimmelmann
 (1900-1941) Werner von Schimmelmann
 (1941-1949) Heinrich Carl von Schimmelmann
 (1949-1951) Den Danske Stat
 (1951-) Fonden Det Kongelige Opfostringshus og Den Thorupske Stiftelse

Noter

Eksterne henvisninger 
 Billeder fra Hellebækgaard 
 Helsingør Leksikon: Hellebækgaard

Litteratur 
 J.P. Trap, Danmark, 5.udgave

Fredede bygninger, konstruktioner og anlæg i Helsingør Kommune
Historiske ejendomme i Helsingør Kommune
Gård
Godser i Danmark